**Likumprojekta “Grozījumi likumā “Par 1964.gada 10.jūlija Pasaules Pasta savienības konstitūciju, 2004.gada 5.oktobra Pasaules Pasta konvenciju, 2004.gada 5.oktobra Pasaules Pasta konvencijas Noslēguma protokolu, 2004.gada 5.oktobra Pasaules Pasta savienības Vispārīgo reglamentu un 2004.gada 5.oktobra Nolīgumu par pasta maksājumu pakalpojumiem”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums**  |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Saskaņā ar likuma “Par Latvijas Republikas starptautiskajiem līgumiem” 9. un 11.pantu lēmumu par starptautisko līgumu apstiprināšanu pieņem Saeima vai attiecīgi Ministru kabinets. Saskaņā ar Ministru kabineta 2009.gada 3.februāra noteikumu Nr.108 “Normatīvo aktu projektu sagatavošanas noteikumi” 64.punktu, lai izdarītu grozījumus likumā, sagatavo grozījumu likumprojektu. Lai atzītu par spēku zaudējušiem Pasaules Pasta savienības (turpmāk – *UPU*) dokumentus: Pasaules Pasta konvenciju un tās Noslēguma protokolu, Vispārīgo reglamentu un Nolīgumu par pasta maksājumu pakalpojumiem”, kas tika pieņemti 2004.gada 5.oktobrī un kuri zaudēja spēku, jo tos aizstāja citi *UPU* dokumenti ar identiskiem nosaukumiem, nepieciešams izdarīt attiecīgus grozījumus likumā, ar kuru šie *UPU* dokumenti tika apstiprināti. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Latvijas Republika ir *UPU* dalībvalsts. Saskaņā ar *UPU* Konstitūcijas 22.pantu un spēkā esošiem *UPU* dokumentiem, dalībvalstīm ir saistoši šādi *UPU* dokumenti: Konstitūcija un tās papildprotokoli, Vispārīgais reglaments un tā Pirmais papildprotokols, Pasaules Pasta konvencija un Nolīgums par pasta maksājumu pakalpojumiem. Minēto dokumentu grozījumi tiek pieņemti *UPU* kongresos, kas notiek reizi četros gados. *UPU* dokumentu nosaukumi nesatur norādi uz to pieņemšanas datumu, bet ietver atsevišķas normas par dokumenta spēkā stāšanās datumu un spēkā esības periodu. Pēc grozījumu apstiprināšanas *UPU* kongresā, tiek publicētas attiecīgo dokumentu konsolidētās versijas, nemainot dokumenta nosaukumu. Publicētie dokumenti aizstāj iepriekšējā kongresā pieņemtos dokumentus (izņemot Konstitūciju).Ar likumu „Par 1964.gada 10.jūlija Pasaules Pasta savienības konstitūciju, 2004.gada 5.oktobra Pasaules Pasta konvenciju, 2004.gada 5.oktobra Pasaules Pasta konvencijas Noslēguma protokolu, 2004.gada 5.oktobra Pasaules Pasta savienības Vispārīgo reglamentu un 2004.gada 5.oktobra Nolīgumu par pasta maksājumu pakalpojumiem” (turpmāk – Likums) Latvijā ir ratificēti *UPU* dokumenti, kuri tika pieņemti līdz 2004.gada 5.oktobrim. Ar 2011.gada 14.jūlija likumu „Par Pasaules Pasta savienības konstitūcijas Astoto papildprotokolu un Pasaules Pasta savienības Vispārīgā reglamenta Pirmo papildprotokolu” Latvijā ir apstiprināts 2008.gada 12.augustā *UPU* kongresā pieņemtais Pasaules Pasta savienības Vispārīgā reglamenta Pirmais papildprotokols.Ar 2014.gada 12.jūnija likumu „Par Pasaules Pasta savienības Vispārīgo reglamentu” Latvijā ir apstiprināts 2012.gada 11.oktobrī *UPU* kongresā pieņemtais Vispārīgais reglaments, kas aizstāja 2004.gada Vispārīgo reglamentu un 2008.gada Vispārīgā reglamenta Pirmo papildprotokolu, kuri zaudēja spēku.Ar 2011.gada 14.jūlija likumu „Par 2008.gada Pasaules Pasta konvenciju, 2008.gada Pasaules Pasta konvencijas Noslēguma protokolu un 2008.gada Nolīgumu par pasta maksājumu pakalpojumiem” Latvijā ir apstiprināta 2008.gada 12.augustā pieņemtā Pasaules Pasta konvencija, Pasaules Pasta konvencijas Noslēguma protokols, Nolīgums par pasta maksājumu pakalpojumiem. Šie dokumenti aizstāja 2004.gada Pasaules Pasta konvenciju, 2004.gada Pasaules Pasta konvencijas Noslēguma protokolu un 2004.gada Nolīgumu par pasta maksājumu pakalpojumiem, kuri zaudēja spēku. Saskaņā ar Ministru kabineta 2014.gada 18.februāra noteikumu Nr.101 “Starptautisko līgumu uzskaites un tiesību aktu sistematizācijas noteikumi” (turpmāk – Noteikumi Nr.101) 2.punktu Ārlietu ministrija tiešsaistes datu pārraides režīmā reģistrē oficiālo publikāciju informācijas sistēmā ziņas par starptautisko līgumu, tostarp norādot spēka stāšanas un zaudēšanas datumu, statusu un saiti uz tiesību aktu, ar kuru starptautiskais līgums apstiprināts.Izvērtējot starptautisko līgumu datu bāzē esošos ierakstus par *UPU* dokumentiem, ar statusu “spēkā esošs” var atrast ierakstus par vairākiem *UPU* dokumentiem ar vienādu nosaukumu, bet kuriem atšķiras to parakstīšanas gads, un daļa no kuriem ir zaudējusi spēku.Ievērojot noteikumu Nr.101 nosacījumus, starptautiskā līguma statusu var mainīt, ja līguma apstiprinošais tiesību akts bija izdots uz noteiktu laiku, tiesību akts ir zaudējis spēku vai ir atcelts. Latvijā saskaņā ar *UPU* noteiktajām procedūrām ar likumiem ir apstiprināti *UPU* kongresos pieņemtie dokumenti, taču šajos likumos netika noteikts likuma darbības laiks, kā arī netika norādīti tie *UPU* dokumenti, kas vienlaicīgi zaudējuši spēku. Tādējādi šobrīd Ārlietu ministrijai, sistematizējot ierakstus par *UPU* dokumentiem, nav tiesiskā pamata tiem norādīt statusu “spēkā neesošs” vai “zaudējis spēku”. Līdz ar to ir izveidojusies situācija, ka Latvijā vienlaikus ir spēkā vairāki likumi, kas apstiprināja *UPU* dokumentus ar identiskiem nosaukumiem, un šāda situācija padara tiesību aktu sistēmu pasta jomā nepārskatāmu, un, iespējams privātpersonas maldinošu.Grozījumi Likumā tiek izdarīti, lai izslēgtu norādes uz tiem 2004.gada 5.oktobrī un 2008.gada 12.augustā pieņemtajiem *UPU* dokumentiem, kuri ir zaudējuši spēku, jo tos aizstāja citi *UP*U dokumenti ar identiskiem nosaukumiem un kuri Latvijā apstiprināti ar citiem likumiem, tādējādi nodrošinot starptautisko līgumu pēctecību. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Lai novērstu situāciju, ka spēkā ir vairāki likumi, kas apstiprina *UPU* dokumentus ar vienādiem nosaukumiem, daļa no kuriem ir zaudējusi spēku, vienlaicīgi ar šo likumprojektu Valsts sekretāru 2018.gada 11.janvāra sanāksmē ir izsludināti divi likumprojekti:- likumprojekts “Par likuma “Par 2008.gada Pasaules Pasta konvenciju, 2008.gada Pasaules Pasta konvencijas Noslēguma protokolu un 2008.gada Nolīgumu par pasta maksājumu pakalpojumiem” atzīšanu par spēku zaudējušu”” (VSS-18), jo spēku zaudējuši 2008.gadā pieņemtā Pasaules Pasta konvencija un Nolīgums par pasta maksājumu pakalpojumiem;- likumprojekts “Grozījumi likumā “Par Pasaules Pasta savienības Konstitūcijas Astoto papildprotokolu un Pasaules Pasta savienības Vispārīgā reglamenta Pirmo papildprotokolu” (VSS-19). Šis likumprojekts paredz izslēgt tiesību normas par Pasaules Pasta savienības Vispārīgā reglamenta Pirmā papildprotokola apstiprināšanu.Šobrīd apstiprināšanai Ministru kabinetā ir iesniegti vēl šādi 2016.gada 6.oktobrī *UPU* kongresā Stambulā pieņemtie dokumenti:1. likumprojekts ,,Par 2016.gada Pasaules pasta konvenciju” (TA-166);2. likumprojekts “Par Pasaules pasta savienības Konstitūcijas Devīto papildprotokolu” (TA-168);3. likumprojekts “Par Pasaules Pasta savienības Vispārīgā reglamenta Pirmo papildprotokolu” (TA-164).Šobrīd ir izstrādāts likumprojekts “Par 2016.gada Nolīgumu par pasta maksājumu pakalpojumiem”, kuru plānots pieteikt izsludināšanai Valsts sekretāru 2018.gada 1.marta sanāksmē.Lai veicinātu efektivitāti mērķa sasniegšanā *UPU* dokumentu apstiprināšanas un tiesību aktu sistematizācijas procesā, visus minētos likumprojektos izskatīšanai Saeimā plānots virzīt vienā pakotnē. Tādējādi Latvijā vienlaicīgi tiks apstiprināti 2016.gadā pieņemtie *UPU* dokumenti, kā arī tiks atzīti par spēku zaudējušiem tiesību akti vai to daļas, ar kuriem tika apstiprināti tie *UPU* dokumenti, kas pieņemti UPU kongresos 2004.gada 5.oktobrī, 2008.gada 12.augustā un 2012.gada 11.oktobrī, kas zaudējuši spēku.  |
| 2. | Atbildīgā institūcija | Satiksmes ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Projekts šo jomu neskar. |
| 2. | Citas starptautiskās saistības | Ar likumu „Par 1964.gada 10.jūlija Pasaules Pasta savienības konstitūciju, 2004.gada 5.oktobra Pasaules Pasta konvenciju, 2004.gada 5.oktobra Pasaules Pasta konvencijas Noslēguma protokolu, 2004.gada 5.oktobra Pasaules Pasta savienības Vispārīgo reglamentu un 2004.gada 5.oktobra Nolīgumu par pasta maksājumu pakalpojumiem” Latvijā ir ratificēti visi obligāti piemērojamie *UPU* dokumenti, kuri tika pieņemti līdz 2004.gada 5.oktobrim. Ar 2014.gada 12.jūnijā pieņemto likumu „Par Pasaules Pasta savienības Vispārīgo reglamentu” Latvijā ir apstiprināts 2012.gada 11.oktobrī *UPU* 25.kongresā Dohā pieņemtais Vispārīgais reglaments.Ar 2011.gada 14.jūlijā pieņemto likumu „Par 2008.gada Pasaules Pasta konvenciju, 2008.gada Pasaules Pasta konvencijas Noslēguma protokolu un 2008.gada Nolīgumu par pasta maksājumu pakalpojumiem” Latvijā ir apstiprināta 2008.gada 12.augustā Ženēvā Pasaules Pasta savienības 24.kongresā pieņemtā Pasaules Pasta konvencija, Pasaules Pasta konvencijas Noslēguma protokols, Nolīgums par pasta maksājumu pakalpojumiem. 2008.gada 12.augustā pieņemtie *UPU* dokumenti aizstāja šādus 2004.gada 5.oktobrī pieņemtos *UPU* dokumentus:- 2004.gada 5.oktobra Pasaules Pasta konvencija;- 2004.gada 5.oktobra Pasaules Pasta konvencijas Noslēguma protokols;- 2004.gada 5.oktobra Nolīgums par pasta maksājumu pakalpojumiem.2012.gada 11.oktobrī pieņemtais Vispārīgais reglaments aizstāja 2004.gada 5.oktobra Vispārīgo reglamentu un 2008.gada 12.augusta Vispārīgā reglamenta Pirmo papildprotokolu.  |
| 3. | Cita informācija | Nav. |

|  |
| --- |
| **1. tabula****Tiesību akta projekta atbilstība ES tiesību aktiem** |
| Projekts šo jomu neskar. |

|  |
| --- |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav, jo grozījumi Likumā tiek izdarīti, izslēdzot norādes uz tiem 2004.gada 5.oktobrī un 2008.gada 12.augustā pieņemtajiem *UPU* dokumentiem, kuri ir zaudējuši spēku.  |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| Projekts šo jomu neskar. |

Iesniedzējs: Satiksmes ministrs U. Augulis

Vīza: Valsts sekretārs K. Ozoliņš

Pakule 67028115

inese.pakule@sam.gov.lv